Mario Draghi

Formà a l'Università dei Studi de Roma "La Sapienza" e speciałizà al Massachusetts Institute of Technology, dopo profesore universitàrio, durante i ani novanta el ze sta diretore zenerałe del Ministero del tesoro. Dopo un curto pasajo a ła Goldman Sachs, inte el 2005 el vien nomenà Goernatore de ła Banca d'Itàlia, divegnendo cusita menbro (e dopo presidente) del Forum par ła stabiłità finansiària (Consejo par ła stabiłità finansiària dal 2009) e del Consejo Diretivo e del Consejo Zenerałe de ła Banca sentrałe eoropea, e anca menbro del Consejo de aministrasion de ła Banca dei regołamenti internasionałi. El ze sta Diretore ezecutivo par l'Itàlia de ła Banca Mondiałe e inte ła Banca Aziàtega de Desviłupo. El ze menbro del Grupo dei Trenta.

Dal 2011 al 2019 el ga cuerto l'incargo de Presidente de ła Banca sentrałe eoropea, catàndose guidar ła BCE durante de ła crize del dèbito sovran eoropeo: in sta so pozision ła ze devegnesta conosesta ła so fraze del 2012 Whatever it takes (ingleze par «El cóstee cheło che el còstee»), par raprezentar che soto del so mandà ła BCE ła garia fazesto «tuto el necesàrio» par preservar l'eoro.

Inte el 3 de febraio del 2021 el Presidente de ła Repùblega Sergio Mattarella el ghe ga conferio l'incargo, dopo acetà co reserva, de formar un novo ezecutivo, dopo de łe dimision del goerno Conte II. El sevente 13 de febraro el ga fato zuramento insieme ai so ministri, dando cusita scumìsio al goerno Draghi.

 Biografia 

Presidente de la Banca de Italia, dopo de la Banca centrale europea, el ze deventà Presidente del Consejo inte el 2021 dopo le dimision de Giuseppe Conte. El pare ze origenario de Padova, la moier de Noenta Padoana.

Draghi
Categoria:Nasesti inte el 1947